L’Escola d’Adults acomiada el curs acadèmic amb una visita a Dénia
2025-07-24

Els alumnes de l’Escola Permanent d’Adults de Burjassot han tancat el curs acadèmic 2015/2016 amb un viatge que, fa uns dies, els va traslladar a la ciutat alacantina de Dénia. Allí van gaudir d’una merescuda jornada de descans i diversió que també van aprofitar per a fer turisme cultural per la ciutat costanera. Al llarg del dia, en companyia de companys de classe i professors, van visitar El Castell, el Museu d’Arqueologia i el Museu Etnològic.

Des de l’Escola d’Adults de Burjassot, informen que, del 5 al 16 de setembre, s’obrirà el termini de matrícula per al curs acadèmic 2016/ 2017. L’oferta educativa inclou Alfabetització, Nou lectors, Educació Base, Graduat en Educació Secundària, preparació d’accés a mòduls de grau superior i preparació d’accés a la Universitat per a majors de 25, 40 i 45 anys i castellà per a immigrants.

L’Escola d’Adults està situada en el carrer Josep Carsí, 10 de Burjassot i el seu telèfon de contacte és el 96 363 81 11.